| Noviškiairus. *Береговое*vok. *Nowischken, Brämerhusen* |
| --- |
| 

NoviškiaiNoviškiai

54°53′23″š. pl. 22°50′46″r. ilg.﻿ / ﻿54.8898°š. pl. 22.8462°r. ilg.﻿ / 54.8898; 22.8462﻿ (Noviškiai)Koordinatės: 54°53′23″š. pl. 22°50′46″r. ilg.﻿ / ﻿54.8898°š. pl. 22.8462°r. ilg.﻿ / 54.8898; 22.8462﻿ (Noviškiai) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |

**Noviškiai** arba **Beregovojė** (vok. *Gut Nowischken*, nuo 1907 m. *Nowischken*, nuo 1928 m. *Brämerhusen*, nuo 1946 m. rugsėjo 7 d. rus. *Береговое*) – buvęs kaimas ir dvaras Mažojoje Lietuvoje, Kaliningrado srities šiaurės rytinėje dalyje, Krasnoznamensko rajone, Šešupės kairiajame krante, prie sienos su Lietuvos Respublika, 26 km į šiaurės rytus nuo Pilkalnio, 23 km į pietryčius nuo Lazdynų, nuo 2008 m. birželio 30 d. Dobrovolsko kaimo gyvenvietės teritorijoje.

Istorija
--------

Noviškių kaimo bendruomenė (dvaras) 1927–36 m.
Iki 1785 m. vadinti *Nobeningken*. 1785 m. buvo bajoriškasis kaimas ir kulmiškasis dvaras, bei pasienio gyvenvietė su 14 ugniakurų, 1822 m. – kulmiškasis kaimas su 53 gyventojais. Naujųjų Noviškių palivarke tuo metu buvo 16 gyventojų. Iki 1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Doristalio (Stabartynės) valsčiui. Tikintieji priklausė Širvintos evangelikų liuteronų parapijai. XIX a. pabaigoje prie Noviškių prijungtas Netolviečių palivarkas. 1928 m. Noviškių dvaro apygarda pertvarkyta į kamo bendruomenę ir pervadinta vokišku pavadinimu pagal dvaro savininkų Brėmerių (vok. *Braemer*) pavardę. Raidė „*ä*" pavadinime atsirado per valdininkų klaidą, turėjo būti *Braemerhusen*. Dvaro (kaimo bendruomenės) žemes iš rytų ir šiaurės juosė Šešupė. Šiaurėje, Šešupės vingyje, buvo nedidelis miškas, dvaro žemių viduriu tekėjo Būdupės upelis, Šešupės intakas. Dvare buvo lentpjūvė, malūnas, pieninė. Po Antrojo pasaulinio karo išnyko.

| Administracinis-teritorinis pavaldumas |
| --- |
|
| 1818–1945 m. | Pilkalnio apskritis | Rytų Prūsijos provincija |
| 1945–1946 m. | Rytų Prūsija | TSRS |
| 1946–2008 m. | Pobedino apylinkėKrasnoznamensko rajonas | Kaliningrado sritis |
| nuo 2008 m. | Dobrovolsko kaimo gyvenvietė Krasnoznamensko municipalinis rajonas | Kaliningrado sritis |

Dvaras
------

Noviškių dvarą nuo 1818 m. valdė Brėmerių giminė. Tarpukariu dvaras turėjo 856 ha žemės, iš jų, 580 ha ariamos, 123 ha pievų ir ganyklų, 84 ha miško. Dvaro rūmai pirmojo pasaulinio karo metu sugriauti, bet po karo atstatyti, pridedant dar vieną aukštą. Grindų danga, laiptai, baldai buvo pagaminti, panaudojus medieną iš dvaro miško. Prie dvaro rūmų buvo didelis parkas. 1818 m. dvarui priklausė Naujųjų Noviškių {vok. *Neu Nowischken*) palivarkas, 1910 m. – du palivarkai: Netolviečiai su 6 gyventojais ir Noihofas (vok. *Neuhof*) su 67 gyventojais.

Gyventojai
----------

|  |
| --- |
|  **Demografinė raida tarp 1905 m. ir 1939 m.** |
| **1905 m.** | **1910 m.** | **1933 m.** | **1939 m.** |
| 215 | 232 | 222 | 185 |
| 

| Demografinės raidos histograma |
| --- |
| 
 |

 |

Šaltiniai
---------

1. ↑  Vilius Pėteraitis. Mažosios Lietuvos ir Tvankstos vietovardžiai = Die Ortsnamen von Kleinlitauen und Twanksta: jų kilmė ir reikšmė. Vilius Pėteraitis; Mažosios Lietuvos fondas. Vilnius: Mokslo ir enciklopedijų leidybos institutas, 1997. ISBN 5420013762
2. 1 2  Dietrich Lange, Geographisches Ortsregister Ostpreußen (2005): Noviškiai, vok.
3. ↑  Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.107. Karaliaučius ir Leipcigas, 1785 vok.
4. ↑  Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.3 (Kr – O), p.299. Kümmel, Halle, 1822 vok.
5. ↑  Derištalio valsčius, Teritoriniai pokyčiai Vokietijoje ir vokiečių administruojamose teritorijose 1874-1945 m. vok.
6. ↑  Güter des Landkreises Pillkallen von 1932, vok.
7. ↑  Georg Hermanowski: Ostpreussen Wegweiser durch ein unvergessenes Land. Adam Kraft Verlag, Mannheim 1983, vok.
8. ↑  Meyers Gazetteer, Noviškiai, vok.
9. ↑  Pilkalnio apskrities kaimų sąrašas (1910 m.) vok.
10. ↑  www.verwaltungsgeschichte.de Pilkalnio apskritis vok.